I ove godine u organizaciji Turističke zajednice održava se Glazbeno ljeto. Kroz četiri glazbene večeri posjetitelji će moći uživati u pop, rock i tradicijskoj glazbi, te u dječjoj glazbenoj večeri.
Prva večer Glazbenog ljeta otvara se već u nedjelju 10. kolovoza 2014. godine pod nazivom "Starogradska glazbena večer", te će nastupiti: Đurđevčice, Duo Sonorus, te Dora Trogrlić i Sonja Domitrović u prekrasnom atriju utvrde Stari Grad. 17. kolovoza 2014. godine održat će se "Glazbena večer na trgu", a nastupiti će: Udruga cimbalista RH i Milenij. 24. kolovoza slijedi "Dječja glazbena večer" na kojoj će sudjelovati mnogobrojni izvođači. Dok će 29. kolovoza 2014. "Rock glazbena večer u Boriku" zatvoriti ovogodišnje glazbeno ljeto sa izvođačima: Autoput, Breakdown i Cradle Rock.